                                                                                                                                                                                                                                                                                                                                                                                                                                                                                                                                                                                                                                                                                                                                                                                  СПРАВКА
съгласно чл.26, ал.5 от Закона за нормативните актове

Относно: постъпили предложения по проекта на Наредба за престой и паркиране на превозни средства управлявани или превозващи лица с трайни увреждания на територията на Община Бургас.

I. Дата на публикуване на проекта на Наредба: 20.07.2020 г. на Интернет страницата на Общински съвет - Бургас и Община Бургас. Предоставен е за обществено обсъждане в 30-дневен срок, считано от деня, следващ датата на публикуване.
II. Постъпили предложения 
1.  Предложения от Тодор Стамболиев – обществен посредник на Община Бургас:

1.1. Чл.5, т.3, б. “а“ и „б“ от Проекта на Наредба да отпаднат.
Предложението се приема.

1.2. Съдържанието на букви “а“  “б“ в т.1, от чл.5 от Проекта за Наредба да се разменят с букви “а“ “б“ в т.2.
Предложението се приема.

1.3. Чл. 10 и чл.11 от проекта да отпаднат.
Предложението се приема.

1.4. Чл.19 от Проекта на Наредбата да отпадне.
Предложението се приема.

1.5. Да бъдат добавени нови разпоредби със следното съдържание:
Чл.19. За използване на издадена по съответния ред, но с изтекъл срок на валидност карта за преференциално паркиране, се прилагат разпоредбите на чл. 14 от настоящата наредба.
Чл. 20. За неправомерно използване на издадена по съответния ред карта за преференциално паркиране на извършителя се налага глоба в размер от 100 лева. При повторно и всяко следващо нарушение в рамките на една година се налага глоба в размер от 200 лв.
Чл. 21. За използване на неиздадена по съответния ред недействителна карта за преференциално паркиране на извършителя се налага глоба в размер от 100 лева, като картата се изземва от длъжностното лице установило нарушението. При повторно и всяко следващо нарушение в рамките на една година се налага глоба в размер от 200 лв. В този случай се уведомява и районното полицейско управление.  
Чл.22. Актовете за установяване на нарушенията на тази наредба се съставят от длъжностните лица, определени от органите по чл.14.
(1) Наказателните постановления се издават от Кмета на Община Бургас.
(2) За неуредените в тази наредба случаи по съставянето на актовете, издаването и обжалването на наказателните постановления и по изпълнението на наложените наказания се прилагат разпоредбите на Закона за административните нарушения и наказания.

Предложението се приема с минимални стилистични промени, които не се отразяват на съдържанието му. Определен е и размера на глобата.

1.6. §2 от Преходните и заключителни разпоредби да придобие следното съдържание: „Наредбата се приема на основание чл.21, ал.2 от ЗМСМА, чл.23, във връзка с чл.19, ал.1 от Закона за пътищата и чл.99 от Закона за движение по пътищата“.
Предложението се приема.

2.  Предложения от Красимир Червенков.
2.1. Чл. 3, чл. 4 и чл. 5 да отпаднат.
Предложението не се приема.

Обосновка за неприемането:  Разпоредбите на чл.3, чл.4 и чл.5 от проекта на наредба са съобразени с Наредба № 4 от 1.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

2.2. В чл. 6, т. 1 думите „в следствие на увреждане не може да се придвижва без използването на инвалидна количка, ортопедични апарати, външни протези, не е в състояние да заема изправено положение на тялото без използването на посочените медицински изделия и има трайно оформен функционален дефицит на стоежа, придвижването или издръжливостта." Се заменят с „има право да кандидатства по Компонент 2 на НП за достъпна жилищна среда и лична мобилност.
Предложението не се приема.

Обосновка за неприемането:  Направеното предложение има дискриминационен характер.

2.3. Към чл. 6, т. 5 да се добавят 2 нови подточки:
-	Протокол от решение на общо събрание на етажната собственост за съгласие за обособяване на подобно паркомясто;
-	Писмо за подкрепа от Дирекция „Социално подпомагане" за допустимост по К2 на НПДЖСЛМ.
Предложението не се приема.

Обосновка за неприемането:  В правомощието на общински съвет е като собственик и управляващ пътя в населеното място да определя реда и начина за обособяване на паркоместа.

2.4. В чл. 6, т. 6 да отпадне срокът от 3 /три/ години.
Предложението не се приема.

Обосновка за неприемането:  Всеки един документ има срок на валидност.

2.5. В чл. 6, т. 8 се добавя задължение на ОП „Транспорт" да уведоми лицето за изтичащия срок.
Предложението се приема.

2.6. Чл. 6 т. 10 се изменя както следва: Подадените заявления се разглеждат в комисия в състав най-малко 2 представители на Община Бургас, най-малко двама представители на общински съвет Бургас и най-малко 2 представители на ЮЛНЦ за осъществяване на обществено полезна дейност. Състава се приема с решение на Общински съвет Бургас. Правилника за дейността на комисията се приема на второто заседание, като всички протоколи от заседанията се публикуват на страницата на Общински съвет Бургас. Т. а отпада.
Предложението не се приема.

Обосновка за неприемането:  С увеличаване на броя на членовете на комисията се утежнява процедурата по вземане на решение.

2.7. В чл. 6, т. 12 се добавя и срокът за валидност на заповедта на Кмета.
Предложението не се приема.

Обосновка за неприемането: Информацията не е необходима.

2.8. Чл. 7 е неприложим.
Предложението не се приема.

Обосновка за неприемането: Предложението не е достатъчно обосновано.
Няма конкретно предложение по проекта на наредба.

